CELEX: 32018D1523
Language: mt
Date: 2018-10-11 00:00:00
Title: Deċiżjoni ta' Implimentazzjoni tal-Kummissjoni (UE) 2018/1523 tal-11 ta' Ottubru 2018 li tistabbilixxi mudell tad-dikjarazzjoni tal-aċċessibbiltà b'konformità mad-Direttiva (UE) 2016/2102 tal-Parlament Ewropew u tal-Kunsill dwar l-aċċessibbiltà tas-siti elettroniċi u tal-applikazzjonijiet mobbli tal-korpi tas-settur pubbliku (Test b'rilevanza għaż-ŻEE.)

12.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 256/103
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1523
         tal-11 ta' Ottubru 2018
         li tistabbilixxi mudell tad-dikjarazzjoni tal-aċċessibbiltà b'konformità mad-Direttiva (UE) 2016/2102 tal-Parlament Ewropew u tal-Kunsill dwar l-aċċessibbiltà tas-siti elettroniċi u tal-applikazzjonijiet mobbli tal-korpi tas-settur pubbliku
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva (UE) 2016/2102 tal-Parlament Ewropew u tal-Kunsill tas-26 ta' Ottubru 2016 dwar l-aċċessibbiltà tas-siti elettroniċi u tal-applikazzjonijiet mobbli tal-korpi tas-settur pubbliku (1), u b'mod partikolari l-Artikolu 7(2) tagħha,
         Wara li kkonsultat il-kumitat stabbilit bl-Artikolu 11(1) tad-Direttiva (UE) 2016/2102,
         Billi:
         
                     (1)
                  
                  
                     Id-Direttiva (UE) 2016/2102 tistabbilixxi rekwiżiti komuni tal-aċċessibbiltà għas-siti elettroniċi u l-applikazzjonijiet mobbli tal-korpi tas-settur pubbliku u tistipula r-rekwiżiti għad-dikjarazzjonijiet tal-aċċessibbiltà li jeħtieġ jipprovdu l-korpi tas-settur pubbliku b'rabta mal-konformità tas-siti elettroniċi u l-applikazzjonijiet mobbli tagħhom ma' dik id-Direttiva.
                  
               
                     (2)
                  
                  
                     L-Istati Membri jenħtieġ jiżguraw li l-korpi tas-settur pubbliku jipprovdu dikjarazzjonijiet tal-aċċessibbiltà permezz ta' mudell tad-dikjarazzjoni tal-aċċessibbiltà stabbilit mill-Kummissjoni.
                  
               
                     (3)
                  
                  
                     L-Istati Membri huma mħeġġa jiżguraw li l-korpi tas-settur pubbliku jirrevedu u jaġġornaw id-dikjarazzjonijiet tal-aċċessibbiltà tagħhom b'mod regolari, u mill-inqas darba fis-sena.
                  
               
                     (4)
                  
                  
                     Biex ikun żgurat aċċess faċli għad-dikjarazzjoni tal-aċċessibbiltà, l-Istati Membri jenħtieġ iħajru lill-korpi tas-settur pubbliku biex jagħmlu d-dikjarazzjonijiet tagħhom aċċessibbli fuq kull paġna tas-sit elettroniku. Id-dikjarazzjonijiet jistgħu jkunu disponibbli wkoll mill-applikazzjoni mobbli.
                  
               
                     (5)
                  
                  
                     Biex iżżid il-faċilità tas-sejbien u l-aċċessibbiltà, u tiffaċilita l-użu mill-ġdid tal-informazzjoni li tipprovdi, id-dikjarazzjoni tal-aċċessibbiltà jenħtieġ tkun disponibbli, meta xieraq, b'format li jinqara elettronikament kif imsemmi fid-Direttiva 2003/98/KE tal-Parlament Ewropew u tal-Kunsill (2),
                  
               ADOTTAT DIN ID-DEĊIŻJONI:
         
            Artikolu 1
            Suġġett
            Din id-Deċiżjoni tistabbilixxi l-mudell tad-dikjarazzjoni tal-aċċessibbiltà li jridu jużaw il-korpi tas-settur pubbliku fl-Istati Membri b'rabta mal-konformità tas-siti elettroniċi u l-applikazzjonijiet mobbli tagħhom mar-rekwiżiti tad-Direttiva (UE) 2016/2102 kif stabbilit fl-Anness ta' din id-Deċiżjoni.
         
         
            Artikolu 2
            Format tad-dikjarazzjoni
            Id-dikjarazzjoni għandha tingħata b'format aċċessibbli skont l-Artikolu 4 tad-Direttiva (UE) 2016/2102 u, meta xieraq, b'format li jinqara elettronikament kif imsemmi fl-Artikolu 2(6) tad-Direttiva 2003/98/KE.
         
         
            Artikolu 3
            Tħejjija tad-dikjarazzjoni
            
               1.   L-Istati Membri għandhom jiżguraw li d-dikjarazzjonijiet magħmula fid-dikjarazzjoni, b'rabta mal-konformità mar-rekwiżiti stabbiliti fid-Direttiva (UE) 2016/2102, huma preċiżi u bbażati fuq wieħed minn dawn li ġejjin:
               
                           (a)
                        
                        
                           evalwazzjoni effettiva tal-konformità tas-sit elettroniku jew tal-applikazzjoni mobbli mar-rekwiżiti tad-Direttiva (UE) 2016/2102, bħal pereżempju:
                           
                                       —
                                    
                                    
                                       awtovalutazzjoni magħmula mill-korp tas-settur pubbliku;
                                    
                                 
                                       —
                                    
                                    
                                       valutazzjoni mwettqa minn parti terza, pereżempju ċertifikazzjoni;
                                    
                                 
                     
                           (b)
                        
                        
                           kwalunkwe miżura oħra, kif meqjus xieraq mill-Istati Membri, li tipprovdi assigurazzjoni ugwali li d-dikjarazzjonijiet magħmula fid-dikjarazzjoni huma preċiżi.
                        
                     
            
               2.   Id-dikjarazzjoni għandha tindika l-metodu użat kif imsemmi fil-paragrafu 1.
            
         
         
            Artikolu 4
            Adattament tad-dikjarazzjoni
            
               1.   L-Istati Membri għandhom jiżguraw li fid-dikjarazzjonijiet rispettivi tagħhom il-korpi tas-settur pubbliku jissodisfaw mill-inqas ir-rekwiżiti tal-kontenut obbligatorju stabbiliti fit-Taqsima 1 tal-Anness.
            
            
               2.   L-Istati Membri jistgħu jżidu rekwiżiti li jmorru lil hinn mill-kontenut fakultattiv elenkat fit-Taqsima 2 tal-Anness.
            
         
         
            Artikolu 5
            Dħul fis-seħħ
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-11 ta' Ottubru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 327, 2.12.2016, p. 1.
         
            (2)  Id-Direttiva 2003/98/KE tal-Parlament Ewropew u tal-Kunsill tas-17 ta' Novembru 2003 dwar l-użu mill-ġdid ta' informazzjoni tas-settur pubbliku (ĠU L 345, 31.12.2003, p. 90).
      
      
         
            ANNESS
            
               MUDELL TAD-DIKJARAZZJONI TAL-AĊĊESSIBBILTÀ
            
            
               Struzzjonijiet
            
            It-test bil-korsiv jenħtieġ jitħassar u/jew jinbidel kif xieraq mill-korp tas-settur pubbliku.
            Kull nota ta' qiegħ il-paġna jenħtieġ titħassar qabel il-pubblikazzjoni tad-dikjarazzjoni tal-aċċessibbiltà.
            Id-dikjarazzjoni tal-aċċessibbiltà jenħtieġ tkun disponibbli b'tali mod li l-utent isibha faċilment. Fuq il-paġna ewlenija tas-sit elettroniku jenħtieġ ikun hemm link prominenti għad-dikjarazzjoni tal-aċċessibbiltà, inkella dan jenħtieġ isir disponibbli fuq il-paġna tas-sit elettroniku, pereżempju permezz ta' nota statika isfel nett jew fuq nett. Għad-dikjarazzjoni tal-aċċessibbiltà jista' jintuża URL standardizzat. Għall-applikazzjonijiet mobbli, id-dikjarazzjoni tal-aċċessibbiltà jenħtieġ titqiegħed kif jindika t-tielet subparagrafu tal-Artikolu 7(1) tad-Direttiva (UE) 2016/2102. Id-dikjarazzjoni tista' tkun disponibbli wkoll mill-applikazzjoni mobbli.
            
               IT-TAQSIMA 1
            
            
               REKWIŻITI TAL-KONTENUT OBBLIGATORJU
            
            DIKJARAZZJONI TAL-AĊĊESSIBBILTÀ
            [Isem il-korp tas-settur pubbliku] hu impenjat li jagħmel [is-sit(i) elettroniku/ċi] [u] [l-applikazzjoni(jiet) mobbli] tiegħu aċċessibbli skont [il-leġiżlazzjoni nazzjonali li tittrasponi d-Direttiva (UE) 2016/2102 tal-Parlament Ewropew u tal-Kunsill (1)].
            Din id-dikjarazzjoni tal-aċċessibbiltà tapplika għal [daħħal l-ambitu tad-dikjarazzjoni, eż. is-sit(i) elettroniku/ċi/l-applikazzjoni(jiet) mobbli
               i
               li għalihom tapplika d-dikjarazzjoni, kif xieraq].
            
               Status tal-konformità
               ii
            
            
                        
                           (a)
                           iii
                        
                     
                     
                        [Dan] [Din] [Dawn] [is-sit(i) elettroniku/ċi] [l-applikazzjoni(jiet) mobbli] [hu] [hi] [huma] konformi għalkollox ma' [xxx
                           iv].
                     
                  
                        
                           (b)
                           v
                        
                     
                     
                        [Dan] [Din] [Dawn] [is-sit(i) elettroniku/ċi] [l-applikazzjoni(jiet) mobbli] [hu] [hi] [huma] konformi parzjalmentvi ma' [xxx
                           vii], minħabba [n-nuqqas(ijiet) ta' konformità] [u/jew] [l-eżenzjonijiet] elenkati hawn taħt.
                     
                  
                        
                           (c)
                           viii
                        
                     
                     
                        [Dan] [Din] [Dawn] [is-sit(i) elettroniku/ċi] [l-applikazzjoni(jiet) mobbli] [mhux] [mhix] [mhumiex] konformi ma' [xxx
                           ix]. [In-nuqqas(ijiet) ta' konformità] [u/jew] [l-eżenzjonijiet] ġew elenkati hawn taħt.
                     
                  
               Kontenut mhux aċċessibbli
               x
            
            Il-kontenut elenkat hawn taħt mhux aċċessibbli minħabba dawn ir-raġuni(jiet):
            
                        (a)
                     
                     
                        nuqqas ta' konformità mal-[leġiżlazzjoni nazzjonali]
                        [Elenka n-nuqqas(ijiet) ta' konformità tas-sit(i) elettroniku/ċi jew tal-applikazzjoni(jiet) mobbli), u/jew, iddeskrivi liema taqsima/taqsimiet/kontenut/funzjoni(jiet) għadhom mhumiex konformi
                           xi].
                     
                  
                        (b)
                     
                     
                        piż sproporzjonat
                        [Elenka tat-taqsima/taqsimiet/kontenut/funzjoni(jiet) li mhumiex aċċessibbli u li għalihom l-eżenzjoni tal-piż sproporzjonat, fis-sens tal-Artikolu 5 tad-Direttiva (UE) 2016/2102, qed tiġi invokata temporanjament]
                     
                  
                        (c)
                     
                     
                        il-kontenut mhuwiex fil-kamp ta' applikazzjoni tal-leġiżlazzjoni applikabbli
                        [Elenka tat-taqsima/taqsimiet/kontenut/funzjoni(jiet) li huma barra mill-kamp ta' applikazzjoni tal-leġiżlazzjoni applikabbli].
                     
                  [Meta xieraq indika alternattivi aċċessibbli oħra].
            
               Tħejjija ta' din id-dikjarazzjoni tal-aċċessibbiltà
            
            Din id-dikjarazzjoni tħejjiet nhar [data
               xii].
            [Indika l-metodu li użajt biex tħejji d-dikjarazzjoni (ara l-Artikolu 3(1) tad-Deċiżjoni ta' Implimentazzjoni tal-Kummissjoni (UE) 2018/1523 (2)].
            Id-dikjarazzjoni ġiet riveduta l-aħħar nhar [niżżel id-data tal-aħħar reviżjoni
               xiii].
            
               Rispons u informazzjoni ta' kuntatt
            
            [Agħti deskrizzjoni tal-mekkaniżmu tar-rispons, u link għalih, li jrid jintuża biex il-korp tas-settur pubbliku jiġi notifikat dwar xi nuqqasijiet ta' konformità u biex tintalab informazzjoni u kontenut li huma esklużi mill-kamp ta' applikazzjoni tad-Direttiva].
            [Agħti l-informazzjoni ta' kuntatt tal-entità/entitajiet/unità/unitajiet/persuna/persuni rilevanti (kif xieraq) responsabbli għall-aċċessibbiltà u għar-rikjesti tal-ipproċessar mibgħuta permezz tal-mekkaniżmu tar-rispons].
            
               Proċedura ta' infurzar
            
            [Agħti deskrizzjoni tal-proċedura ta' infurzar, u link għaliha, li trid tintuża fil-każ ta' tweġibiet mhux sodisfaċenti għal xi notifika jew rikjesta mibgħuta skont l-Artikolu 7(1)(b) tad-Direttiva].
            [Agħti informazzjoni ta' kuntatt tal-korp ta' infurzar rilevanti].
            
               IT-TAQSIMA 2
            
            
               KONTENUT FAKULTATTIV
            
            Fid-dikjarazzjoni tal-aċċessibbiltà jista' jiżdied dan il-kontenut fakultattiv li ġej, skont kif xieraq:
            
                        (1)
                     
                     
                        spjegazzjoni tal-impenn tal-korp tas-settur pubbliku għall-aċċessibbiltà diġitali, pereżempju:
                        
                                    —
                                 
                                 
                                    l-intenzjoni tiegħu li jikseb livell ogħla ta' aċċessibbiltà minn dak li teżiġi l-liġi;
                                 
                              
                                    —
                                 
                                 
                                    il-miżuri ta' rimedju li se jittieħdu biex jindirizzaw il-kontenut mhux aċċessibbli għas-siti elettroniċi u l-applikazzjonijiet mobbli, inkluż skeda taż-żmien biex dawn il-miżuri jidħlu fis-seħħ;
                                 
                              
                  
                        (2)
                     
                     
                        l-approvazzjoni formali (fil-livell amministrattiv jew politiku) tad-dikjarazzjoni tal-aċċessibbiltà;
                     
                  
                        (3)
                     
                     
                        id-data tal-pubblikazzjoni tas-sit elettroniku u/jew tal-applikazzjoni mobbli;
                     
                  
                        (4)
                     
                     
                        id-data tal-aħħar aġġornament tas-sit elettroniku u/jew tal-applikazzjoni mobbli wara reviżjoni sostanzjali tal-kontenut tagħhom;
                     
                  
                        (5)
                     
                     
                        link għar-rapport ta' evalwazzjoni, jekk disponibbli, u b'mod partikolari jekk l-istatus tal-konformità tas-sit elettroniku jew tal-applikazzjoni mobbli ġie indikat bħala “(a) konformi għalkollox”;
                     
                  
                        (6)
                     
                     
                        assistenza addizzjonali bit-telefown lill-persuni b'diżabbiltà, u appoġġ lill-utenti b'teknoloġija assistiva;
                     
                  
                        (7)
                     
                     
                        xi kontenut ieħor meqjus xieraq.
                     
                  
                        
                           i
                        
                     
                     
                        Għall-applikazzjonijiet mobbli, trid titniżżel informazzjoni dwar il-verżjoni u d-data.
                     
                  
                        
                           ii
                        
                     
                     
                        Agħżel waħda minn dawn, eż. (a), (b), jew (c) u ħassar dawk li ma jgħoddux.
                     
                  
                        
                           iii
                        
                     
                     
                        L-alternattiva (a) għandha tingħażel biss jekk qed jiġi ssodisfat kull rekwiżit tal-istandard jew tal-ispeċifikazzjoni teknika mingħajr eċċezzjonijiet.
                     
                  
                        
                           iv
                        
                     
                     
                        
                           Agħmel referenza għall-istandards u/jew għall-ispeċifikazzjonijiet tekniċi; jew referenza għal-leġiżlazzjoni nazzjonali li tittrasponi d-Direttiva.
                        
                     
                  
                        
                           v
                        
                     
                     
                        L-alternattiva (b) għandha tingħażel biss jekk qed jiġu ssodisfati ħafna mir-rekwiżiti tal-istandard jew tal-ispeċifikazzjoni teknika, għajr għal xi ftit eċċezzjonijiet.
                     
                  
                        
                           vi
                        
                     
                     
                        Dan ifisser li għad ma hemmx konformità sħiħa u li jridu jittieħdu l-miżuri meħtieġa biex tinkiseb konformità sħiħa.
                     
                  
                        
                           vii
                        
                     
                     
                        
                           Agħmel referenza għall-istandards u/jew għall-ispeċifikazzjonijiet tekniċi; jew referenza għal-leġiżlazzjoni nazzjonali li tittrasponi d-Direttiva.
                        
                     
                  
                        
                           viii
                        
                     
                     
                        L-alternattiva (c) għandha tingħażel jekk għadhom ma ġewx issodisfati ħafna mir-rekwiżiti tal-istandard jew tal-ispeċifikazzjoni teknika.
                     
                  
                        
                           ix
                        
                     
                     
                        
                           Agħmel referenza għall-istandards u/jew għall-ispeċifikazzjonijiet tekniċi; jew referenza għal-leġiżlazzjoni nazzjonali li tittrasponi d-Direttiva.
                        
                     
                  
                        
                           x
                        
                     
                     
                        Din tista' titħassar jekk ma tgħoddx.
                     
                  
                        
                           xi
                        
                     
                     
                        F'termini mhux tekniċi, iddeskrivi kemm jista' jkun, kif il-kontenut mhux aċċessibbli, u agħmel referenza/i għar-rekwiżiti applikabbli fl-istandards u/jew fl-ispeċifikazzjonijiet tekniċi rilevanti li mhux qed jiġu ssodisfati; eż.:
                        “Il-formola tal-login tal-applikazzjoni tal-iskambju tad-dokumenti ma tistax tintuża kollha kemm hi b'tastiera (in-numru tar-rekwiżiti XXX (jekk applikabbli))”
                     
                  
                        
                           xii
                        
                     
                     
                        Żid id-data tal-ewwel tħejjija, jew aġġornament sussegwenti, tad-dikjarazzjoni tal-aċċessibbiltà wara evalwazzjoni tas-siti elettroniċi/tal-applikazzjonijiet mobbli li tapplika għalihom. Hu rakkomandat li ssir evalwazzjoni u li d-dikjarazzjoni tiġi aġġornata permezz ta' reviżjoni tas-sit elettroniku/tal-applikazzjoni mobbli.
                     
                  
                        
                           xiii
                        
                     
                     
                        Hu rakkomandat li d-dikjarazzjonijiet li jsiru fid-dikjarazzjoni tal-aċċessibbiltà jiġu riveduti fejn tidħol il-preċiżjoni tagħhom b'mod regolari, mill-anqas darba fis-sena. Jekk din ir-reviżjoni ssir mingħajr evalwazzjoni sħiħa tas-sit elettroniku/tal-applikazzjoni mobbli, kemm jekk din ir-reviżjoni twassal għal xi tibdil fid-dikjarazzjoni tal-aċċessibbiltà jew le, trid tiġi indikata d-data tal-aħħar reviżjoni.
                     
                  
               (1)  Id-Direttiva (UE) 2016/2102 tal-Parlament Ewropew u tal-Kunsill tas-26 ta' Ottubru 2016 dwar l-aċċessibbiltà tas-siti elettroniċi u tal-applikazzjonijiet mobbli tal-korpi tas-settur pubbliku (ĠU L 327, 2.12.2016, p. 1).
            
               (2)  Id-Deċiżjoni ta' Implimentazzjoni tal-Kummissjoni (UE) 2018/1523 tal-11 ta' Ottubru 2018 li tistabbilixxi mudell tad-dikjarazzjoni tal-aċċessibbiltà b'konformità mad-Direttiva (UE) 2016/2102 tal-Parlament Ewropew u tal-Kunsill dwar l-aċċessibbiltà tas-siti elettroniċi u tal-applikazzjonijiet mobbli tal-korpi tas-settur pubbliku (ĠU L 256, 12.10.2018, p. 103).